## **Krátky zápis z 3. pracovnej skupiny k reforme financovania sociálnych služieb**

3.7.2023

**1.Sumarizácia doterajších aktivít tvorby Koncepcie financovania sociálnych služieb**

* Pracovná skupina sa stretla po dvoch mesiacoch od posledného stretnutia a medzitým sa v rámci prípravy reformy financovania sociálnych služieb udialo to, že odbor sociálnych služieb uskutočnil niekoľko online stretnutí, ktoré boli pre členov pracovnej skupiny dobrovoľné:
* k finančnej analýze so ŽSK, na ktorom zástupkyne ŽSK prezentovali ich skúsenosti a dôvody na prechod od rozpočtových na príspevkové organizácie v ich zriaďovateľskej pôsobnosti
* k otázke služieb vo verejnom hospodárskom záujme, kde bol priestor diskutovať so zástupkyňami sekcie práva a verejného obstarávania
* 4 online stretnutia so skupinami členov pracovnej skupiny k výsledkom dotazníka a ďalším podnetom k reforme
* Odbor sociálnych služieb v spolupráci s inštitútom sociálnej politiky začal pracovať na analytickej časti dokumentu. K aktuálnym dátam pomohlo, že poskytovatelia mali povinnosť do 30.4.2023 vložiť svoje výkazy do informačného systému sociálnych služieb.
* Mária Machajdíková následne odprezentovala najnovšie zistenia, ktoré budú členom pracovnej skupiny zaslané formou prezentácie

**2.Krátka informácia k reforme posudkovej činnosti**

* Ján Gabura predstavil krátku informáciu k reforme posudkovej činnosti. Členovia pracovnej skupiny sa dohodli, že na každej pracovnej skupine sa stručne spomenú aj kroky k zjednoteniu posudkovej činnosti.

**Závery/ úlohy:**

* MPSVR SR zašle členom pracovnej skupiny SWOT analýzy a členovia zašlú tajomníčke pracovnej skupiny svoje pripomienky do 18.7.2023
* MPSVR SR zašle členom pracovnej skupiny pracovnú verziu analýzy SVHZ a jej prílohy Kritéria SVHZ a členovia zašlú tajomníčke pracovnej skupiny svoje pripomienky do 31.7.2023.
* MPSVR SR zašle členom pracovnej skupiny pracovnú verziu Koncepcie financovania sociálnych služieb a členovia zašlú tajomníčke pracovnej skupiny svoje pripomienky do 16.8.2023
* MPVSR SR naplánuje online konzultácie k validite dát a spôsobu výpočtu ceny jednotlivých sociálnych služieb
* MPSVR SR kontaktuje MF SR a vytvorí diskusiu, aby boli súčasťou procesu reformy financovania sociálnych služieb
* V septembri je naplánované stretnutie pracovnej skupiny dňa 21.9.2023, kde sa poskytne ďalšia verzia Koncepcie reformy financovania sociálnych služieb, ktorá bude zároveň poskytnutá aj Národnej implementačnej a koordinačnej autorite a širšej verejnosti (verejná diskusia prostredníctvom online diskusií)
* MPSVR SR rozpošle analýzu k službám vo verejnom záujme, ktorú robí splnomocnenej vlády SR pre občiansku spoločnosť
* Budeme zdieľa zápisy z pracovnej skupiny k reforme posudkovej činnosti a na ďalšom stretnutí podáme update